|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 4427, F:+38121557074  Psounz@vojvodinа.gov.rs | |
|  | БРОЈ: 128-111-38/2023-03-3 | ДАТУМ: 03.4.2023. године |

На основу члана 102. Закона о запосленима у аутономним покрајинама и јединицама локалне самоуправе („Службени гласник РС“ број: 21/16, 113/17, 113/17 – други закон, 95/18 и 114/21) и  члана  11. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број: 95/16 и 12/22), оглашава се

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У ПОКРАЈИНСКОМ СЕКРЕТАРИЈАТУ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ-НАЦИОНАЛНЕ ЗАЈЕДНИЦЕ**

**I Орган у ком се попуњава радно место:**

Покрајински секретаријат за образовање, прописе, управу и националне мањине-националне заједнице

**II Радно место које се попуњава: саветник за инспекцијски надзор над истицањем и коришћењем покрајинских симбола - 1 извршилац, на неодређено време**

**Опис послова:**

Обавља сложене стручне инспекцијске послове у области истицања и коришћења покрајинских симбола (застава и грбова Покрајине), врши надзор над применом закона и других прописа којима се уређује употреба покрајинских симбола на територији Покрајине, обавља послове инспекцијског надзора у непосредном контакту са субјектима надзора, обавља стручно-оперативне послове који се односе на област остваривања равноправности националних мањина-националних заједница у Покрајини; прати остваривање сарадње између организација националних мањина – националних заједница у Покрајини и других држава са којима имају заједнички етнички, културни, језички и верски идентитет или заједничко културно наслеђе; прати рад и активности удружења грађана припадника националних мањина – националних заједница и пружа стручну помоћу у реализацији њихових пројеката; прати и анализира научне и стручне публикација из области остваривања мањинских права и обавља послове вођења поступка и одлучивања у управној ствари.

Услови: високо образовање стечено у области правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, испит за инспектора, знање језика националне мањине – националне заједнице који је у службеној употреби у раду органа Покрајине, основни ниво оспособљености за рад на рачунару, положен државни стручни испит, као и потребне компетенције за обављање послова.

**Општи услови за рад у органима Аутономне покрајине Војводине:** да је учесник јавног конкурса пунолетан држављанин Републике Србије; да има прописано образовање, да није правоснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа, да испуњава остале услове одређене законом, другим прописом и актом о систематизацији радних места.

**III Избор кандидата заснива се на стручној оспособљености, знању и вештинама, односно провери општих и посебних функционалних компетенција. Изборни поступак спроводи се писаном провером и разговором са кандидатима**.

У изборном поступку вршиће се провера следећих компетенција:

1. Опште функционалне компетенције:

-организација и рад органа аутономне покрајине-провериће се путем теста (писмено)

- дигитална писменост-провериће се решавањем задатака (практичним радом на рачунару)

- пословна комуникација- провериће се путем теста (писмено)

**Напомена:**

У погледу провере опште функционалне компетенције „Дигитална писменост“ конкурсна комисија може донети одлуку да се кандидату, и поред достављених доказа, изврши провера дигиталне писмености, ако увидом у достављени доказ не може потпуно да оцени поседовање ове вештине на нивоу који је неопходан за обављање послова на радном месту о чему ће кандидати бити обавештени.

1. Посебне функционалне компетенције

2-а) за област рада:

-стручно-оперативни послови (поступак израде стручних налаза) провериће се писаном симулацијом

- инспекцијски послови (општи управни поступак и основе управних спорова, основе казненог права и казнених поступака, основе прекршајног права и прекршајни поступак, поступак инспекцијског надзора и методе анализе ризика) провериће се писаном симулацијом

2-б) за одређено радно место:

- планска документа, прописи и акта из надлежности и организације органа: Статут Аутономне покрајине Војводине, Покрајинска скупштинска одлука о покрајинској управи, Закон о утврђивању надлежности Аутономне покрајине Војводине-провериће се писаном симулацијом

- релевантни прописи из делокруга радног места: Закон о службеној употреби језика и писама,

Закон о зашити права и слобода националних мањина, Закон о општем управном поступку, Покрајинска скупштинска одлука о изгледу и коришћењу симбола и традиционалних симбола аутономне покрајине војводине- провериће се писаном симулацијом.

2-в) језик националне мањине – националне заједнице који је у службеној употреби у раду органа Покрајине-провериће се путем теста знања.

**Напомена:**

У погледу провере посебне функционалне компетенције за одређено радно место „језик националне мањине“ конкурсна комисија може донети одлуку да се кандидату, и поред достављених доказа, изврши провера знања језика националне мањине-националне заједнице ако увидом у достављени доказ не може потпуно да оцени поседовање знања језика на нивоу који је неопходан за обављање послова на радном месту о чему ће кандидати бити обавештени.

Завршни разговор са кандидатом конкурсна комисија спроводи у циљу процене мотивације кандидата за рад на радном месту, могућих доприноса на раду и прихватања вредности органа.

**IV Место рада:** Нови Сад, Булевар Михајла Пупина 16.  
  
**V Рок за подношење пријаве на јавни конкурс:** Рок за подношење пријаваје 15 дана и почиње да тече 05.04.2023. године а истиче 19.04.2023. године.   
  
**VI Лице које је задужено за давање обавештења:** Татјана Стојанов, телефон: 021/4874685.

**VII Датум оглашавања:** 04.04.2023. године.

**VIII Aдреса на коју се подноси пријава:**Покрајински секретаријат за образовање, прописе, управу и националне мањине-националне заједнице, **са назнаком „За јавни конкурс за попуњавање радног места саветник за инспекцијски надзор над истицањем и коришћењем покрајинских симбола -1 извршилац“.**

**IX Докази који се прилажу уз пријаву на јавни конкур**с:

1. Потписана пријава са адресом становања, контакт телефоном, e mail адресом и потписаном изјавом у којој се учесник јавног конкурса опредељује да ли ће сам прибавити доказе о чињеницама о којима се води службена евиденција или ће то орган учинити уместо њега;

2. биографија са наводима о досадашњем радном искуству;

3. оригинал или оверена фотокопија уверења о држављанству;

4. оверена фотокопија личне карте, односно извод електронског читача биометријске личне карте;

5. оригинал или оверена фотокопија уверења МУП-а да кандидат није осуђиван на безусловну казну затвора од најмање шест месеци, не старије од 6 месеци од дана оглашавања јавног конкурса;

6. оригинал или оверена фотокопија дипломе којом се потврђује стручна спрема;

7. оригинал или оверена фотокопија доказа о најмање три године радног искуства у струци (потврде, решења, уговори и други акти из којих се може утврдити на којим пословима, са којом стручном спремом и у ком периоду је стечено радно искуство),

8. потписана изјава (образац 3) да кандидату није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа,

9. оригинал или оверена фотокопија доказа о познавању рада на рачунару (важећи сертификат, потврда или други одговарајући доказ о познавању рада на рачунару),

10. оригинал или оверена фотокопија доказа о познавању језика националне мањине-националне заједнице (важећи сертификат, потврда или други одговарајући доказ о познавању језика),

11. оригинал или оверена фотокопија уверења о положеном државном стручном испиту.

12. оригинал или оверена фотокопија уверења о положеном испиту за инспектора.

**Напомена:**

У погледу доказа под редним бројем 9 и 10 конкурсна комисија може донети одлуку да се кандидату, и поред достављених доказа, изврши провера дигиталне писмености, односно провера знања језика националне мањине-националне заједнице ако увидом у достављени доказ не може потпуно да оцени поседовање ове вештине, односно поседовања знања језика на нивоу који је неопходан за обављање послова на радном месту о чему ће кандидати бити обавештени.

У складу са Законом о запосленима у аутономним покрајинама и јединицама локалне самоуправе, пробни рад је обавезан за сва лица која нису заснивала радни однос у органу аутономне покрајине, јединици локалне самоуправе, или државном органу. Пробни рад за радни однос заснован на неодређено време траје шест месеци. Службеник на пробном раду који је радни однос засновао на неодређено време полаже државни стручни испит до окончања пробног рада, у супротном престаје му радни однос. Службеник, који је у радном односу на неодређено време дужан је да има положен државни стручни испит. Службеник коме пробни рад није обавезан у складу са законом, као и службеник који је засновао радни однос на неодређено време, а нема положен државни стручни испит, полаже државни стручни испит у року од шест месеци од дана заснивања радног односа.

Одредбом чл. 9. ст. 3. и 4. и 103. Закона о општем управном поступку („Службени гласник РС“, број 18/16, 95/18 - аутентично тумачење и 2/23-одлука УС) прописано је, између осталог, да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама.

Докази који се прилажу уз пријаву на овај јавни конкурс, а о којима се води службена евиденција су уверење о држављанству , уверење МУП-а да кандидат није осуђиван на безусловну казну затвора од најмање шест месеци, уверење о положеном државном стручном испиту и уверење о положеном испиту за инспектора.

Учесник јавног конкурса може да се изјасни о томе да орган по службеној дужности прибави претходно наведене доказе од органа који је надлежан за вођење службене евиденције или да ће сам прибавити наведени доказ у прописаном року.

Уколико се учесник конкурса определи да **орган прибави по службеној дужности** наведени доказ, дужан је да се *у пријави на јавни конкурс о томе посебно писмено изјасни и потпише изјаву која је саставни део јавног конкурса-(образац 1) Изјава о давању сагласности за коришћење личних података у сврху прикупљања података о наведеном доказу*.

Уколико се учесник јавног конкурса определи да **ће сам прибавити наведени доказ**, дужан је да се у *пријави на јавни конкурс о томе посебно писмено изјасни и потпише изјаву која је саставни део јавног конкурса-(образац 2)*

**X Место, дан и време провере оспособљености, знања и вештина кандидата у изборном поступку:**  
Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашено радно место, обавиће се провера стручне оспособљености, знања и вештина, а нарочито знања и вештина које су за то радно место утврђене у оквиру општих и посебних функционалних компетенција у просторијама Покрајинског секретаријата за образовање, прописе, управу и националне мањине-националне заједнице, Нови Сад, Булевар Михајла Пупина 16. О датуму и времену писмене провере учесници ће бити обавештени путем мејла на е-mail адресе или телефонским путем на бројеве телефона које су доставили у својим пријавама.

**Напомене:**  
Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази (како је наведено у тексту јавног конкурса) у оригиналу или фотокопији овереној надлежног органа за оверу преписа, биће одбачене Закључком Конкурсне комисије.  
Јавни Конкурс спроводи Конкурсна комисија коју је решењем образовао покрајински секретар.

Овај јавни конкурс објављује се у дневним новинама „Ало“, на огласнoj табли и интернет презентацији Секретаријата и на интернет презентацији Службе за управљање људским ресурсима.

Покрајински секретар

Szakállas Zsolt (Жолт Сакалаш)

**ОБРАЗАЦ 1**

На основу члана 13. Закона о заштити података о личности („Сл. гласник РС”, брoj 97/08, 104/09 – др.закон, 68/12 – одлука УС и 107/12)1, а ради учествовања на јавном конкурсу за попуњавање извршилачког радног места **саветник за инспекцијски надзор над истицањем и коришћењем покрајинских симбола** уПокрајинском секретаријату за образовање, прописе, управу и националне мањине-националне заједнице, дајем следећу

**И З Ј А В У**

Сагласан/а сам да се мој ЈМБГ, користи искључиво у сврху прикупљања података који се односе на **(заокружити)**:

1. Доказ о држављанству
2. Доказ да кандидат није осуђиван на безусловну казну затвора од најмање шест месеци
3. уверење о положеном државном стручном испиту
4. уверење о положеном испиту за инспектора

................................... .........................................................

**(ЈМБГ даваоца изјаве) (Име и презиме даваоца изјаве)**

........................................ ........................................................

(место и датум) (потпис даваоца изјаве)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Сагласно одредби члана 13. Закона о заштити података о личности („Сл. гласник РС”, број 97/08, 104/09 – др.закон, 68/12 – одлука УС и 107/12) , орган власти обрађује податке без пристанка лица, ако је обрада неопходна ради обављања послова из своје надлежности одређених Законом у циљу остваривања интереса националне или јавне безбедности, одбране земље, спречавања, откривања, истраге и гоњења за кривична дела економских, односно финансијских интереса државе, заштите здравља и морала, заштите права и слобода и другог јавног интереса, а у другим случајевима на основу писменог пристанка лица.

**ОБРАЗАЦ 2**

На основу члана 103. став 3. Закона о општем управном поступку („Службени гласник РС“, број 18/16, 95/18 - аутентично тумачење и 2/23-одлука УС) 1, а ради учествовања на јавном конкурсу за попуњавање извршилачког радног места **саветник за инспекцијски надзор над истицањем и коришћењем покрајинских симбола** у Покрајинском секретаријату за образовање, прописе, управу и националне мањине-националне заједнице, дајем следећу

**И З Ј А В У**

**Изјављујем да ћу сам/а за потребе поступка прибавити** и доставити, до истека рока за подношење пријава на наведени јавни конкурс, доказ **(заокружити)**:

1. Доказ о држављанству
2. Доказ да кандидат није осуђиван на безусловну казну затвора од најмање шест месеци
3. уверење о положеном државном стручном испиту
4. уверење о положеном испиту за инспектора

................................... .........................................................

**(ЈМБГ даваоца изјаве) (Име и презиме даваоца изјаве)**

........................................ ........................................................

(место и датум) (потпис даваоца изјаве)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Сагласно одредби члана 103. став 3. Закона о општем управном поступку („Службени гласник РС“, број 18/16, 95/18 - аутентично тумачење и 2/23-одлука УС), у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органе, захтев за покретање постука ће се сматрати неуредним.

**ОБРАЗАЦ 3**

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (име и презиме кандидата) под кривичном и материјалном одговорношћу дајем

И З Ј А В У

да ми није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа, а ради пријаве на јавни конкурс за **саветника за инспекцијски надзор над истицањем и коришћењем покрајинских симбола** који је расписао Покрајински секретаријат за образовање, прописе, управу и националне мањине-националне заједнице.

........................................ ........................................................

(место и датум) (потпис даваоца изјаве)